Diari Oficial de la Generalitat Valenciana


Sumari del DOGV 5237, del 10-04-2006 (2006/3644)

RESOLUCIÓ de 28 de març de 2006, del director general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació del Conveni Marc de col·laboració entre la Conselleria de Territori i Habitatge i la Federació de Promotors Immobiliaris i Agents Urbanitzadors de la Comunitat Valenciana per a la millora del medi natural i el paisatge a la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5237

Data del DOGV
:   10-04-2006

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2006/3644


Data del document
:   28-03-2006

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria Territori i Vivenda
    * organització patronal
    * urbanisme
    * indústria de la construcció
    * protecció del paisatge
    * protecció del medi ambient
    * cooperació administrativa

RESOLUCIÓ de 28 de març de 2006, del director general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació del Conveni Marc de col·laboració entre la Conselleria de Territori i Habitatge i la Federació de Promotors Immobiliaris i Agents Urbanitzadors de la Comunitat Valenciana per a la millora del medi natural i el paisatge a la Comunitat Valenciana. [2006/3644]  
Subscrit, després de la tramitació prèvia reglamentària, entre la Conselleria de Territori i Habitatge i la Federació de Promotors Immobiliaris i Agents Urbanitzadors de la Comunitat Valenciana, el 27 de juny de 2005, un Conveni Marc de col·laboració per a la millora del medi natural i el paisatge a la Comunitat Valenciana, i en compliment del que establix l'article 3.4 del Decret 20/1993, de 8 de febrer, del Govern Valencià, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0085/2006, i que figura com a annex d'esta resolució.  
València, 28 de març de 2006.. El director general de Relacions amb les Corts i Secretariat del Govern: Antonio V. Peral Villar.  
CONVENI MARC DE COL.LABORACIÓ ENTRE LA CONSELLERIA DE TERRITORI I HABITATGE I LA FEDERACIÓ DE PROMOTORS IMMOBILIARIS I AGENTS URBANITZADORS DE LA COMUNITAT VALENCIANA PER A LA MILLORA DEL MEDI NATURAL I EL PAISATGE A LA COMUNITAT VALENCIANA  
València, 27 de juny de 2005  
Reunits  
D'una part, el Sr. Rafael Blasco Castany, honorable conseller de Territori i Habitatge de la Generalitat Valenciana.  
D'una altra, el Sr. Francisco Murcia Puchades, president de la Federació de Promotors Immobiliaris i Agents Urbanitzadors de la Comunitat Valenciana i el president de l'Associació de Promotors Immobiliaris de la Província d'Alacant, el Sr. Fernando Alfonso Montesinos, vicepresident de l'Associació Provincial d'Empreses de la Construcció de Castelló i el Sr. Salvador Vila Soria, president de l'Associació Provincial de Promotors Immobiliaris i Agents Urbanitzadors de València.  
Intervenen  
El primer, en nom i en representació de la Generalitat Valenciana, nomenat conseller de Territori i Habitatge pel Decret 7/2004, de 27 d'agost, del president de la Generalitat en exercici de les seues competències i fent ús de les atribucions conferides per l'article 35 de la Llei 5/1983, de Govern Valencià.  
Els segons, en nom i en representació de la Federació de Promotors Immobiliaris i Agents Urbanitzadors de la Comunitat Valenciana, especialment facultats per a aquest acte per Acord de la seua Junta Directiva de 10 de maig de 2005.  
I les parts reconeixen que tenen la capacitat legal suficient per a atorgar el present conveni,  
Manifesten  
Que la construcció és un sector econòmic molt dinàmic a la Comunitat Valenciana i és, en termes relatius, el que major renda i ocupació està generant en els últims anys, i contribuïx de forma molt important al lideratge quant al creixement econòmic i a la generació d'ocupació de la Comunitat en el context nacional i europeu.  
La qualitat del territori és, en el context d'una economia global, un dels factors més importants de competitivitat econòmica, i molt especialment per a la consecució d'un sector residencial de qualitat com a garantia del futur sostenible del sector i del conjunt de l'activitat econòmica a la Comunitat Valenciana.  
En aquest entorn, és perfectament compatible el dinamisme d'aquest sector amb la conservació i la millora dels nostres actius naturals i culturals, que són dels més valuosos en el conjunt regional europeu, dins d'una ambiciosa tasca que és obligació no sols de les administracions sinó de tots els col·lectius socials de la Comunitat Valenciana.   
L'exercici de la responsabilitat social corporativa és sinònim d'un sector empresarial modern i innovador, preocupat per la correcció de les externalitats negatives sobre el medi ambient i per l'entorn social en què cada empresa exerceix la seua activitat.  
Precisament, la importància de la incorporació del sector empresarial com a element clau per a aconseguir la sostenibilitat global, ha sigut una de les grans aportacions de l'última cimera mundial pel desenvolupament sostenible celebrada en Johannesburgo en 2002.  
Exposen  
Que la Generalitat Valenciana, a través de la Conselleria de Territori i Habitatge, d'acord amb la legislació vigent, ostenta, per al territori de la Comunitat Valenciana, les competències exclusives en matèria d'urbanisme, ordenació del territori i gestió del medi ambient. Per raó d'això, desenvolupa totes les polítiques i les actuacions necessàries per a la conservació i la millora del patrimoni natural i paisatgístic d'aquesta Comunitat.  
La Federació de Promotors Immobiliaris i Agents Urbanitzadors de la Comunitat Valenciana, és una entitat amb personalitat jurídica pròpia i independent, amb plena capacitat d'obrar, i entre els seus fins es troba el fet d'exercir, i fomentar entres els seus associats, la responsabilitat social corporativa de l'empresa, per contribuir a la millora de l'entorn econòmic, social i ambiental en el qual cada empresa exerceix la seua activitat. En el context del present conveni, es tracta de contribuir a la millora del medi natural i paisatgístic a través de les accions que es determinen en cada conveni particular que es firme dins d'aquest conveni marc.  
Clàusules  
Primera  
És objecte d'aquest conveni marc, establir el règim de col·laboració de la Generalitat Valenciana a través de la Conselleria de Territori i Habitatge i la Federació de Promotors Immobiliaris i Agents Urbanitzadors de la Comunitat Valenciana per al desenvolupament d'un marc de col·laboració que afecta directament els empresaris del sector immobiliari i que aquests, més enllà de les obligacions legals que el vigent marc legal en matèria d'urbanisme i territori imposa, manifesten la seua voluntat de contribuir a la conservació i la millora del territori i del paisatge, tant pel que fa als seus valors ambientals i culturals com a les funcions que aquests exerceixen per al conjunt de la societat.  
Per la seua banda, la Conselleria de Territori i Habitatge de la Generalitat Valenciana, conscient que l'activitat constructora és un sector que consumix recursos naturals bàsics, està dissenyant una nova orientació del marc legal en matèria d'urbanisme i territori perquè aquest desenvolupament contribuïsca a la conservació i la millora dels recursos naturals i culturals del territori valencià.  
Segona  
Aquesta contribució de les empreses integrants de la Federació de Promotors Immobiliaris i Agents Urbanitzadors de la Comunitat Valenciana, es realitzarà a través de convenis singulars firmats amb les empreses proposades sempre i en col·laboració amb la Federació i conforme amb les bases que conté el present conveni i en el model de conveni singular que s'adjunta com a document annex. Aquestes empreses concretaran la seua actuació amb aportacions econòmiques, de terrenys i d'altres qualssevol previstes en els convenis particulars que es desenvolupen dins d'aquest conveni marc.  
Tercera  
El present conveni marc, no genera obligacions econòmiques per a les parts que el firmen. Els convenis singulars que se subscriguen en desplegament del present conveni marc contindran les aportacions concretes i específiques, com també la seua valoració econòmica que siguen de necessària consignació per al desenvolupament dels diferents projectes.  
Quarta  
La Conselleria de Territori i Habitatge s'obliga en relació amb aquest conveni a:  
Signar convenis amb aquelles empreses que participen en els objectius generals de manteniment i millora del medi natural i del paisatge, com també de repoblació i protecció del sòl en defensa de l'erosió, creant una coberta arbòria que produïsca un augment de la capacitat de retenció del sòl, com també un augment de la infiltració i la disminució de les escorrenties.  
Que les empreses siguen proposades per la Federació de Promotors Immobiliaris i Agents Urbanitzadors de la Comunitat Valenciana i, a través d'aquesta, executar i programar les actuacions previstes en cada un dels convenis específics.  
A complir amb els mecanismes necessaris que es continguen específicament en cada conveni singular per al compliment de les actuacions previstes en aquest. Així a manera d'exemple, es compromet a establir els mecanismes necessaris per a la divulgació de les actuacions o projectes que es duguen a terme, com també dels efectes positius que per al medi natural i per al conjunt de la societat es deriven en cada cas, l'impuls en la tramitació i la resolució d'expedients associats als convenis que se subscriguen.  
Difondre en els mitjans de comunicació les activitats de conservació mediambiental desenvolupades a l'empara del present conveni.  
A notificar cada conveni singular que es firme a la Federació de Promotors Immobiliaris i Agents Urbanitzadors de la Comunitat Valenciana i al compliment dels compromisos derivats de la Comissió Mixta que per al seguiment d'aquest conveni es constituïsca a l'efecte.  
Federació de Promotors Immobiliaris i Agents Urbanitzadors de la Comunitat Valenciana, s'obliga per raó d'aquest conveni a:  
Promoure la difusió d'aquest conveni marc entre els seus associats i facilitar l'accés d'aquests a l'execució de la política desenvolupada per la Conselleria de Territori i Habitatge de la Generalitat Valenciana en la nova orientació i el disseny d'un nou marc legal en matèria d'urbanisme i territori que estableix que aquesta activitat constructora contribuïsca en el seu desenvolupament a la millora i la conservació dels recursos naturals i culturals del territori valencià.  
A divulgar i a fomentar els principis bàsics que inspiren el desenvolupament sostenible en l'execució de polítiques territorials entre els seus associats, com també tota la normativa que siga de directa aplicació a aquests.  
A participar en la Comissió de Seguiment que en execució d'aquest conveni es constituïsca i a executar els acords que d'aquesta es deriven.  
A participar en els convenis singulars que amb les distintes empreses es desenvolupen en execució d'aquest conveni marc.  
A promoure en col·laboració amb la Conselleria de Territori i Habitatge la realització de campanyes que permeten conéixer les activitats realitzades a l'empara del present conveni.  
Cinquena  
Per a supervisar el compliment de les clàusules que conté el present conveni, es constituirà una Comissió Mixta formada per quatre membres: dos per part de la Generalitat Valenciana, que seran designats pel conseller de Territori i Habitatge i dos per part de la Federació de Promotors Immobiliaris i Agents Urbanitzadors de la Comunitat Valenciana, designats pel seu president.  
La Comissió nomenarà d'entre els seus membres la persona que actue com a secretari. Correspon a aquesta Comissió valorar el grau de compliment d'aquest conveni marc i dels singulars que se subscriguen en execució d'aquest, com també elaborar un pla anual d'actuacions i el compliment de les condicions que en aquest s'incloguen.  
La Comissió es reunirà una vegada firmat el conveni, a la seua finalització i sempre que ho sol·licite qualsevol de les parts. El secretari alçarà acta de les sessions que se celebren.  
Sisena   
Aquest conveni té vigència indefinida fins que una de les parts ho denuncie.  
Setena  
En cas d'incompliment del que establix el present conveni, qualssevol de les parts, amb audiència prèvia de l'altra, amb una antelació mínima de trenta dies naturals podrà rescindir el conveni.  
Octava  
Aquest conveni té caràcter administratiu i com està exclosa l'aplicació directa de la legislació general de contractació administrativa, es regirà per les seues pròpies normes i en el no previst supletòriament, pels principis de la dita legislació i els generals de l'ordenament jurídic administratiu.  
I perquè conste a l'efecte oportú, i en prova de conformitat, firmen aquest conveni els compareixents, en triple versió exemplar, a un únic efecte, en el lloc i en la data abans indicats.  
El conseller de Territori i Habitatge: Rafael Blasco Castany  
Per la Federació de Promotors Immobiliaris i Agents Urbanitzadors de la Comunitat Valenciana: Francisco Murcia Puchades, Salvador Vila Soria, Fernando Alfonso Montesinos  
ANNEX  
CONVENI SINGULAR ENTRE LA CONSELLERIA DE TERRITORI I HABITATGE DE LA GENERALITAT VALENCIANA I LA PROMOTORA......................SL/SA PEL QUAL ES DESENVOLUPA EL CONVENI MARC DE COL.LABORACIÓ PER A LA MILLORA DEL MEDI NATURAL I EL PAISATGE A LA COMUNITAT VALENCIANA  
València, .......................  
REUNITS  
D'una part, l'honorable conseller de Territori i Habitatge de la Generalitat Valenciana, el Sr. Rafael Blasco Castany, d'acord amb el Decret 7/2004, de 27 d'agost, del president de la Generalitat en nom i en representació d'aquesta.  
I d'una altra, el Sr. ..........................., en representació de la promotora/agent urbanitzador......................  
La representació que ostenten es justifica per poders atorgats amb els números de protocol............  
Ambdues parts es reconeixen mútuament la competència i la capacitat per a celebrar el present conveni, i  
EXPOSEN  
Que el Decret 8/2004, de 3 de setembre, del president de la Generalitat, va assignar a la Conselleria de Territori i Habitatge les competències que la Generalitat Valenciana ostenta en matèria de medi ambient i, en conseqüència, les de forests, aprofitament i serveis forestals.  
Que entre les diverses actuacions dutes a terme per la Generalitat Valenciana en compliment de les seues competències, es troba el manteniment i la millora del medi natural i del paisatge, com també la repoblació d'espais especialment necessitats d'aquest tipus d'actuacions.  
Que en data ............... la Conselleria de Territori i Habitatge i la Federació de Promotors Immobiliaris i Agents Urbanitzadors de la Comunitat Valenciana, va firmar un conveni marc per a la millora del medi natural i el paisatge a la Comunitat Valenciana, amb l'objecte d'establir el règim de col·laboració que afecta directament els empresaris més enllà de les obligacions legals que el vigent marc legal en matèria d'urbanisme i territori imposa. Aquesta col·laboració es realitza a través de convenis específics firmats amb empreses proposades per la Federació, on es concretaria la seua actuació amb aportacions econòmiques, de terrenys o de qualssevol altres que es desenvolupen.  
Que entre els espais expressats es troba la forest/parcel·la..................  
Que la Generalitat Valenciana estima d'interés el desenvolupament d'un projecte de.............en aquest espai per motius de....................  
Que la promotora/agent urbanitzador................................dins del seu programa o projecte de............., té previstes un conjunt d'activitats encaminades a ..............amb l'objectiu de complir els seus fins socials i de fomentar valors de coneixement, respecte, millora i conservació del nostre medi ambient.  
Que, per raó de la convergència d'objectius, ambdues institucions acorden subscriure el present conveni d'acord amb les següents  
Clàusules  
Primera. Objecte del conveni  
Establir un règim de col·laboració entre la Generalitat Valenciana a través de la Conselleria de Territori i Habitatge i la promotora/agent urbanitzador ....................., per al desenvolupament del projecte ...........................  
La finalitat principal del projecte és......................................  
Aquest projecte es concreta en la repoblació de.............................  
La col·laboració es vincula a la..................  
Segona. Desenvolupament de les activitats  
Totes les tasques necessàries per a dur a terme el compromís seran executades a través d'empresa pública que pertany a la Generalitat Valenciana o mitjançant empresa privada amb supervisió de l'òrgan administratiu responsable d'aquestes.  
Tercera. Pressupost del projecte  
El pressupost d'execució de totes les tasques descrites en el projecte, ascendeix a la quantitat de ..............  
Quarta. Compromisos de les parts  
Compromisos del promotor/agent urbanitzador  
................es compromet a sufragar íntegrament fins a la quantia estipulada en la clàusula tercera, mitjançant transferències a l'empresa seleccionada per a tal fi, d'acord amb el calendari següent:  
20% del total, a la firma de l'acta de replantejament de les obres o actuacions incloses en el projecte.  
60% del total, mitjançant transferències mensuals, cada una segons el percentatge d'execució de les obres, admetent que a una execució del 100% li corresponga l'esmentat 60%.  
20% restant, a la conclusió total de les obres o actuacions.  
Per a realitzar cada pagament, l'empresa seleccionada ha de presentar la corresponent factura, juntament amb una relació valorada (inclosa o adjunta a aquesta), dels treballs realitzats i el percentatge que sobre el total es porta realitzat. Cada factura ha de tindre el vistiplau del director facultatiu de les obres nomenat per la Conselleria de Territori i Habitatge de la Generalitat Valenciana.  
La col·laboració econòmica que presta ............................... segons les estipulacions del present conveni, no significa de cap manera la renúncia ni la cessió total o parcial de cap tipus dels drets la titularitat del qual correspon a la Generalitat Valenciana.  
...............es compromet a inserir el logotipus i el nom de la Generalitat Valenciana i de la Conselleria de Territori i Habitatge en totes les activitats de divulgació i publicació que realitze amb motiu de les actuacions objecte del present conveni.  
Així mateix promourà iniciatives de comunicació encaminades a divulgar entre l'opinió pública els treballs desenvolupats.  
La Conselleria de Territori i Habitatge s'obliga a:  
La Generalitat Valenciana es compromet a supervisar i validar el desenvolupament de totes les activitats assenyalades en el projecte. Per a això nomenarà un director facultatiu de les obres o activitats que es convenien.  
La Generalitat Valenciana es compromet a realitzar les gestions necessàries perquè tots els agents i grups socials de la comarca, incloent el propietari de la forest objecte d'actuació, l'accepten i al seu torn es comprometen a respectar-la i mantindre-la, millorant així el seu patrimoni natural.  
La Generalitat també difondrà en els mitjans de comunicació les activitats de conservació mediambiental desenvolupades a l'empara del conveni.  
Inclusió del logotipus i inserció expressa en la col·laboració atorgada per ............... en tota la documentació i les publicacions que s'editen en relació amb aquest conveni.  
Expedició de certificat o títol acreditatiu de la col·laboració efectuada, amb menció si és el cas de l'actuació urbanística o promoció immobiliària a què s'haja associat.  
Menció expressa de la dita col·laboració en qualsevol acte que puga organitzar-se per a divulgar les activitats derivades del desenvolupament d'aquest conveni.  
Obtenció de permisos necessaris per a la realització, i la publicació si és el cas, d'un reportatge fotogràfic explicatiu de l'estat inicial, obres i estat final després de les actuacions objecte del present conveni.  
Obtenció de permisos necessaris per a ubicar a la zona un cartell explicatiu del projecte, en el qual s'inclouran els logotipus de la Generalitat Valenciana i de l'Ajuntament de..................  
Cinquena. Responsabilitats jurídiques  
En cap cas existirà vinculació laboral de qualsevol tipus entre el personal que preste els seus serveis en les activitats que s'han de desenvolupar pel present conveni amb la Generalitat Valenciana.  
Sisena. Direcció per al desenvolupament del conveni  
Per a supervisar el compliment dels acords continguts en el present conveni, es constituirà una direcció mixta formada per quatre membres: dos per part de la Generalitat Valenciana, que seran designats pel conseller de Territori i Habitatge i dos per part de la promotora/agent urbanitzador................  
La direcció mixta nomenarà d'entre els seus membres la persona que actue com a secretari.  
Correspon a aquesta Comissió valorar el grau de compliment del conveni i de les activitats que es realitzen en la seua execució i elaborar el pla anual d'actuacions, com també vetlar pel compliment de condicions que en aquest s'inclouen.  
La Comissió es reunirà una vegada firmat el conveni, a la seua finalització i, sempre que ho sol·licite qualsevol de les parts del conveni. El secretari alçarà acta en dos exemplars de les sessions que se celebren.  
Setena. Termini de vigència  
Aquest conveni tindrà una vigència d'un any, prorrogable per mutu acord entre les parts.  
Octava. Rescissió en cas d'incompliment  
En cas d'incompliment del que establix aquest conveni, qualsevol de les parts amb audiència prèvia a l'altra amb una antelació mínima de trenta dies naturals, podrà rescindir el conveni.  
Novena. Caràcter administratiu  
Aquest conveni té caràcter administratiu i com està exclosa l'aplicació directa de la legislació general de contractació administrativa, es regirà per les seues pròpies normes i en el no previst supletòriament, pels principis de l'esmentada legislació i els generals de l'ordenament jurídic administratiu.  
I perquè conste als efectes oportuns, i en prova de conformitat, firmen aquest conveni els compareixents, en triple versió exemplar, a un únic efecte, en el lloc i en la data abans indicats.